Velika Kapela hører til De dinariske Alper, og er den høyeste delen av Kapela-kjeden i Kroatia. I sørøst ligger den lavere delen, Mala Kapela, som skilles fra Velika Kapela av passet Vhr Kapele (887 moh.). I sørvest går kjeden over i Velebit-massivet. Innenfor Velika Kapela finnes det flere fjellrygger som løper i nordvest-sørøstlig retning, atskilt av karstdepresjoner (poljer og daler).